HL7 v2-sanomat

Turvakieltotiedon välitys

Versio 1.5

19.12.2017

OID: 1.2.246.777.11.2017.12

**Versiohistoria**

|  |  |  |  |
| --- | --- | --- | --- |
| Versio | Päivä  | Muokkaaja | Kuvaus |
| 1.0 | 1.4.2017 | Hannu Niemi, Istekki Oy | Ensimmäinen versio. |
| 1.1 | 4.4.2017 | Hannu Niemi | HL7 TC:n käsittelyn muutokset. |
| 1.2 | 11.6.2017 | Hannu Niemi | Ratkaisu muutettu perustumaan ZMU-tietokenttään. |
| 1.3 | 18.8.2017 | Hannu Niemi | Lisätty mahdollisuus toistuvuuteen. |
| 1.4 | 29.8.2017 | Hannu Niemi | Muutettu toistaiseksi voimassa olon ilmaiseva päivämäärä sekä lisätty maininta tiedon oikeasta tyhjentämistavasta. |
|  | 4.9.2017 | Timo Kaskinen | Siirretty yhdistyksen dokumenttipohjalle, versio yhdistyksen jäsenkommentointiin |
| 1.5 | 3.10.2017 | Hannu Niemi | Korjattu kirjoitusvirheet toistaiseksi voimassa olon päivämäärässä kappaleissa 2 ja 4. Tämä versio hyväksyttiin teknisessä komiteassa. |
|  | 19.12.2017 | Timo Kaskinen | Lisätty määrittelylle oid, julkaisuversio |

**Sisällys**

[1 Johdanto 3](#_Toc492302450)

[2 Turvakieltotiedon välittäminen HL7 v2 -sanomilla 3](#_Toc492302451)

[ZMU – Muutoksen tunnistus ja turvakielto 4](#_Toc492302452)

[3 Esimerkki paikallisesta sanomamäärittelystä 5](#_Toc492302453)

[4 Perustelut valitulle turvakieltotiedon välitystavalle 6](#_Toc492302454)

[5 VRK:n palveluihin pyydettävä muutos 7](#_Toc492302455)

1. Johdanto

Tämä on ehdotus turvakieltotiedon välittämistavalle HL7 v2 –sanomilla. Turvakieltotieto on tärkeä henkilöön liittyvä tieto Suomessa, koska turvakiellon voimassa ollessa henkilön tietojen käsittelyssä pitää noudattaa erittäin suurta varovaisuutta eikä henkilön yhteystietoja saa olla järjestelmissä ”normaaliin” tapaan.

Terveydenhuollon järjestelmät eivät ole aiemmin voineet tukea turvakieltotiedon vaatimaa henkilötietojen suojausta, koska varsinaista turvakieltotietoa ei ole ollut VRK:lta saatavassa VTJ-muutostietopalvelun terveydenhuollon tietosisällössä. Vuoden 2014 lopulle asti turvakiellon omaavat henkilöt piti ”arvata” välillisesti eli heidän osoitetiedot oli ja on vieläkin maskattu VTJ-muutostietoaineistossa tekstillä ”\*\*\*Lisätietoja maistraatista”.

Turvakieltotieto on määräaikainen ja VTJ-muutostietoaineistossa tieto välitetään turvakiellon päättymispäivämääränä. Nykyisin turvakieltotiedon sisältävä VTJ-muutostietoaineiston tietoryhmä (015) sisältyy myös perustietosisältöön (entinen terveydenhuollon tietosisältö).

Kappaleessa 2 esitellään turvakieltotiedon välittäminen HL7 v2 –sanomilla. Kappaleessa 3 näytetään esimerkki paikallisesta sanomamäärittelystä. Kappaleessa 4 esitetään perusteluja valitulle ratkaisulle. Kappaleessa 5 esitellään VRK:n palveluihin pyydettävä muutos, jolla voitaisiin tukea turvakieltotiedon vaatimaa toimintaa järjestelmissä.

1. Turvakieltotiedon välittäminen HL7 v2 -sanomilla

Turvakiellon välittämistä varten otetaan laajempaan käyttöön ZMU-tietoryhmä, joka on nimensä mukaisesti paikallisesti sovittu kansalliseen käyttöön. Kyseinen tietoryhmä on jo ollut käytössä CGI:n Uranus-järjestelmän kanssa olevissa integraatioissa muutokseen liittyvien tarkentavien tietojen välittämisessä.

ZMU-tietoryhmä on toistuva ja optionaalinen ja siihen lisätään optionaaliset kentät: ”Turvakiellon päättymispäivä” ja ”Henkilön tunniste”.

ZMU-tietoryhmä voidaan välittää sanoman lopussa kaikilla sanomilla, joissa on myös PID-tietoryhmä, koska turvakielto on henkilöön liittyvä tieto. Paikallisesti on sovittava käytöstä, vaikka tietoryhmän välittämisestä näin ei pitäisi olla haittaa.

ZMU-tietoryhmä kohdistuu sanoman PID-tietoryhmässä olevaan potilaaseen/henkilöön, joka useimmissa tapauksissa integraatiototeutuksista on sanomalla yksikäsitteinen. Koska PID-tietoryhmää on mahdollista käyttää toistuvana, on ZMU-tietoryhmän oltava myös toistuva. Henkilötunnus varmistaa, että turvakieltotieto kohdistetaan oikeaan henkilöön, joten sen käyttö on pakollista vain toistuvuutta hyödynnettäessä.

Turvakiellon päättymispäivänä välitetään ”40001231”, jos turvakielto on voimassa toistaiseksi. (huomioitava, että VTJ-muutostietoaineistossa vastaavassa tilanteessa saadaan arvo ”99990000”).

Turvakieltotiedon tyhjentäminen/poistaminen välitetään standardin mukaisesti tupla-hynyillä (””) ”Turvakiellon päättymispäivä” –kentässä.

**ZMU – Muutoksen tunnistus ja turvakielto**

|  |  |  |  |  |  |
| --- | --- | --- | --- | --- | --- |
| **Kenttä** | **Tieto-tyyppi** | **Pakollinen tieto** | **Tois-tuma** | **Taulu** | **Kentän nimi** |
| 123456 | SIXCNCEDTTSST | OOOOOO |  |  | ToistumanumeroMuuttajan tunnisteMuutoksen kohteena olevan tiedon tunnisteKotikuntaan muuttopäiväMuutoksen aikaleimaLähdetieto |
| 7 | TS | O |  |  | Turvakiellon päättymispäivä |
| 8 | ST | O |  |  | Henkilön tunniste |

**ZMU-1 Toistumanumero**

Toistuman numero. Mikäli toistuvuutta hyödynnetään, on toistumanumeron vastattava PID-tietoryhmän toistumanumeroa ja näiden toistumien komponentissa PID-2-1 ja kentässä ZMU-8 tulee olla sama henkilötunnus.

**ZMU-2 Muuttajan tunniste**

Tässä lentässä käyttäjätunnus, joka tietoa on viimeksi muuttanut.

**ZMU-3 Muutoksen kohteena olevan tiedon tunniste**

Tätä kenttää ei ole vielä otettu käyttöön eikä välitetty. Tunnisteet sopimatta.

**ZMU-4 Kotikuntaan muuttopäivä**

Kotikuntaan muuttopäivä muodossa YYYYMMDD.

**ZMU-5 Muutoksen aikaleima**

Aikaleima, milloin tietoja on viimeksi muutettu, muodossa YYYYMMDDHHMMSS.

**ZMU-6 Lähdetieto**

Lähdetieto-kentässä välitetään sanomalla välitettävien tietojen lähde. Kentässä välitettävät arvot ovat:

1 = Väestörekisteri

2 = Muu lähde

3 = Ovt

**ZMU-7 Turvakiellon päättymispäivä**

Turvakiellon päättymispäivä muodossa YYYYMMDD. Päivämääränä ”40001231”, mikäli voimassa toistaiseksi.

Turvakieltotiedon tyhjentäminen/poistaminen välitetään standardin mukaisesti tupla-hynyillä (””) ”Turvakiellon päättymispäivä” –kentässä.

**ZMU-8 Henkilön tunniste**

Henkilön tunniste (henkilötunnus). Mikäli turvakiellon päättymispäivässä on tyhjästä poikkeava arvo tai tiedon tyhjentävä arvo, tulee tässä olla sama arvo kuin kentässä/komponentissa PID-2-1 tapauksessa, jossa ei ole käytetty toistuvuutta.

Toistuvuutta käytettäessä tämä kenttä on pakollinen ja tässä tulee olla sama arvo (henkilötunnus) kuin PID-2-1 vastaavannumeroisessa PID-toistumassa.

1. Esimerkki paikallisesta sanomamäärittelystä

Tässä esitellään esimerkki paikallisesta sopimisesta, jollaista todennäköisesti vaaditaan ZMU-tietoryhmää käyttöön otettaessa. Esimerkki on Pirkanmaan sairaanhoitopiiristä, jossa turvakieltotiedon välittäminen otetaan ensiksi käyttöön PSHP:n Henkilötietojärjestelmän Uranukselle lähettämillä sanomilla.

Esimerkkinä käytetty sanomakuvaus on ADT/A28- ja ADT/A31 –sanomien kuvaus. Kyse on henkilön lisäys- ja ylläpitosanomista, joissa on jo käytössä Uranuksen ”vaatima” paikallinen ZMU-tietoryhmä.

Kuvassa on harmaalla ne tietoryhmät, joita tässä integraatiossa käytetään tai voidaan käyttää.

|  |  |
| --- | --- |
| **MSH** | Sanoman alkunimiö |
| **EVN** | Tapahtuman laji |
| **PID** | Potilaan tunniste |
| **[ PD1 ]** | Potilaan demografinen lisätieto |
| **[{ NK1 }]** | Lähiomaiset |
| **[ PV1 ]** | Hoitojakson/käynnin perustiedot |
| **[ PV2 ]** | Hoitojakson/käynnin lisätiedot |
| **[{ DB1 }]** | Invaliditeetti |
| **[{ OBX }]** | Tutkimusvastaus |
| **[{ AL1 }]** | Potilaan allergiatieto |
| **[{ DG1 }]** | Diagnoosi |
| **[ DRG ]** | DRG-ryhmä |
| **[{** |  |
|  **PR1** | Toimenpide |
|  **[{ ROL }]** | Henkilön rooli |
| **}]** |  |
| **[{ GT1 }]** | Takaaja |
| **[{** |  |
|  **IN1** | Vakuutus |
|  **[ IN2 ]** | Vakuutuksen lisätieto |
|  **[ IN3 ]** | Vakuutuksen varmennus |
| **}]** |  |
| **[ ACC ]** | Tapaturmatiedot |
| **[ UB1 ]** | UB82 laskutustiedot |
| **[ UB2 ]** | UB92 laskutustiedot |
| **NTE** | Huomautukset |
| **ZMU** | Muutoksen tunnistus ja turvakielto |

Huom! Esimerkin integraatiossa ja sen paikallisessa kuvauksessa ZMU-tietoryhmän pitää olla pakollinen, koska lähettävän järjestelmän tulee ottaa kantaa turvakieltotietoon jokaisella Uranukseen lähetettävällä sanomalla. Muille järjestelmille kyseistä tietoryhmää ei lähetetä ennen kuin ne tukevat sen vastaanottoa, joten yleisesti ottaen ZMU-tietoryhmä on PSHP:ssakin optionaalinen.

1. Perustelut valitulle turvakieltotiedon välitystavalle

Tässä pyritään mahdollisimman hyvin perustelemaan valittu turvakieltotiedon välitystapa sekä yllä kuvatut paikallisen esimerkin ratkaisut:

Turvakieltotietoa täysin vastaavaa tietokenttää ei standardista löydy. Käytännössä ainoa turvallinen tapa on käyttää paikallista Z-tietoryhmää. Koska tähän käyttöön sopiva paikallinen tietoryhmä on jo melko laajassa käytössä, lisätään tarvittavat tietokentät siihen.

Tietoryhmä on optionaalinen, koska käytännössä tietoa saa sanomalla välittää vain ne järjestelmät, joilla tiedon alkuperänä on VTJ. Lisäksi on ”dokumentoivaa” olla välittämättä tietoryhmää järjestelmille, jotka eivät osaa turvakieltotietoa tai tietoryhmän muita tietoja hyödyntää.

Tietoryhmä on toistuva, koska PID-tietoryhmä voi olla toistuva.

Paikallisesti on hyvä sopia ja varmistaa onko tarvetta hyödyntää toistuvuutta. Pirkanmaalla tälle ei tällä hetkellä tiedosteta olevan tarvetta, joten sitä ei sovitusti hyödynnetä.

Turvakieltotiedoksi riittää ”turvakiellon päättymispäivä”-kenttä, koska ainoastaan se saadaan VTJ-muutostietopalvelusta. Minkäänlaista ”kyllä/ei”-tietoa turvakiellosta ei aineistosta saada.

Z-tietoryhmä on standardiin kuulumaton ja turvallisinta on sijoittaa se nykyisten sanomien loppuun. Sanoman lopussa olevat Z-tietoryhmät eivät ainakaan saisi häiritä sanoman vastaanottajaa, vaikka se ei kyseisiä tietoryhmiä hyödyntäisi tai tunnistaisikaan.

Turvakiellon päättymispäivän arvo ”99990000” on hieman ongelmallinen, koska se ei ole oikea päivämäärä. Tämä on kuitenkin se arvo, jolla VTJ-muutostietoaineistossa kerrotaan turvakiellon olevan toistaiseksi voimassa. Muunnetaan sanomalle tässä tapauksessa oikea kaukana tulevaisuudessa oleva päivämäärä ”40001231”.

Turvakiellon päättymisen kertominen sanomalla eli päättymispäivän tyhjentäminen standardin mukaisesti on tärkeää. Ohitettu päättymispäivä on hieman ongelmallinen, koska VTJ-muutostietopalvelun piiriin kuuluville pitäisi tulla turvakiellon poisto tai jatkaminen. Ns. ulkokuntalaisille tällaista tietoa ei saada vastaavalla tavalla edes yksittäin VTJ-sovelluskyselyä käyttämällä. Huom! Uuden palveluväylän kautta VTJ-kyselypalvelun tietosisältö on erilainen ja tämä asia on siellä korjattu.

PSHP:n esimerkissä turvakieltotieto välitetään vain yhdensuuntaisesti Henkilötietojärjestelmästä Uranukseen, koska VTJ-muutostietoaineistot vastaanotetaan Henkilötietojärjestelmään. Uranukselle lähetettävillä sanomilla otetaan aina kantaa turvakieltotietoon, koska tällä tavoin varmistetaan tiedon oikeellisuus Uranuksessa.

Uranuksesta käyttäjä voi tehdä potilaan hetulla VTJ-sovelluskyselyn, mutta turvakielto-tapauksessa kyseinen palvelu palauttaa nimeä lukuun ottamatta kaikki tiedot tyhjinä (esim. kotikunta ja osoite). Tästä ei voi päätellä turvakieltoa tai sen voimassa oloa. Näin ollen Uranus ei voi saada virallista turvakieltotietoa vielä suoraan, joten turvakieltotietoa ei integraatiossa ole vielä syytä välittää vastakkaiseen suuntaan. Huom! Palveluväylä ei ole vielä PSHP:ssa käytössä.

1. VRK:n palveluihin pyydettävä muutos

VRK:n VTJ-palvelut eivät tällä hetkellä toimi loogisesti turvakiellon omaavien henkilöiden osalta. VTJ-muutostietopalvelun perustietosisältö sisältää tällä hetkellä turvakieltotiedon ja sen lisäksi osoitteena on arvo ”\*\*\*Lisätietoja maistraatista”. Tämän palvelun piiriin kuuluu terveydenhuollon yksiköissä tietyn kunnan tai tietyn kuntajoukon muodostaman alueen asukkaat.

Käytännössä kuitenkin kaikilla terveydenhuollon yksiköillä on potilaina myös ns. ulkokuntalaisia, jotka asuvat kyseisen alueen ulkopuolella. Tämän potilasjoukon tietojen päivittäminen perustuu pääsääntöisesti järjestelmistä käyttäjän toimesta tehtävään VTJ-sovelluskyselyyn. Tätä VRK:n palvelua ei ole kuitenkaan toteutettu loogisesti toimimaan vastaavalla tavalla turvakiellon omaavien henkilöiden kohdalla. Heille tämä palvelu palauttaa vain nimen ja muut tiedot tyhjinä eli mistään ei voi päätellä miksi tiedot ovat tyhjiä.

Huom! Tämä on korjattu palveluväylän kautta käytettävässä VTJ-kyselypalvelussa.

VTJ-sovelluskyselypalveluun tulisi pyytää seuraava muutos:

Nykyisillä tietoluvilla käytettävään VTJ-sovelluskyselypalvelun tietosisältöön pitäisi sisällyttää turvakiellon päättymispäivä, joka olisi tyhjä, mikäli turvakieltoa ei ole. Mikäli samalla tietosisältötunnisteella tätä ei voida toteuttaa, tulisi tunniste muuttaa ”lisämääreellä”, joka lupamenettelyn kannalta tarkoittaisi samaa tietosisältöä.

Tämän lisäksi tulisi nykyinenkin VTJ-sovelluskyselypalvelu muuttaa palauttamaan osoitteessa arvoa ”\*\*\*Lisätietoja maistraatista”, mikäli henkilöllä on turvakielto. Eri VTJ-palveluiden tulisi näyttää tiedot vastaavalla tavalla samanlaisissa tilanteissa, jotta palveluita käyttävät järjestelmät voisivat toimia vaadittavalla tavalla henkilöä koskevissa tärkeissä tilanteissa.

HUOM! Vähintään tulee tarkastaa, että VRK:n eri palvelut toimivat loogisesti samalla tavalla, jotta niiden perusteella voi päätellä turvakiellon tilanteen yhtenevästi.